ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Ιουλίου 1997 με την οποία εξουσιοδοτείται η Ιρλανδία να εφαρμόσει μέτρο παρέκκλισης από το άρθρο 21 της έκτης οδηγίας 77/388/ΕΟΚ για την εναρμόνιση των νομοθεσιών των κρατών μελών όσον αφορά τους φόρους κύκλου εργασιών (97/510/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την έκτη οδηγία 77/388/ΕΟΚ του Συμβουλίου, της 17ης Μαΐου 1977, για την εναρμόνιση των νομοθεσιών των κρατών μελών όσον αφορά τους φόρους κύκλου εργασιών - κοινό σύστημα φόρου προστιθέμενης αξίας: ομοιόμορφη βάση υπολογισμού (1), και ειδικότερα το άρθρο 27,

την πρόταση της Επιτροπής,

Εκτιμώντας:

ότι, βάσει του άρθρου 27 παράγραφος 1 της οδηγίας 77/388/ΕΟΚ, το Συμβούλιο μπορεί να αποφασίσει ομόφωνα, μετά από πρόταση της Επιτροπής, να επιτρέψει σε οποιοδήποτε κράτος μέλος την εισαγωγή κάποιου ειδικού μέτρου κατά παρέκκλιση από τις διατάξεις της εν λόγω οδηγίας, με σκοπό την απλοποίηση της διαδικασίας επιβολής του φόρου ή την πρόληψη ορισμένων πρακτικών φοροδιαφυγής ή φοροαποφυγής 7

ότι, με συστημένη επιστολή προς την Επιτροπή της 5ης Φεβρουαρίου 1997, η Ιρλανδία ζήτησε την άδεια να θεσπίσει ένα μέτρο κατά παρέκκλιση του άρθρου 21 παράγραφος 1 της οδηγίας 77/388/ΕΟΚ 7

ότι, σύμφωνα με το άρθρο 27 παράγραφος 3 της οδηγίας 77/388/ΕΟΚ, τα υπόλοιπα κράτη μέλη ενημερώθηκαν στις 4 Μαρτίου 1997 σχετικά με το αίτημα της Ιρλανδίας 7

ότι στην Ιρλανδία ισχύει ένα ειδικό σύστημα εφαρμογής του ΦΠΑ στην ακίνητη περιουσία που βασίζεται, αφενός, στη δυνατότητα που παρέχει το άρθρο 5 παράγραφος 3 της οδηγίας 77/388/ΕΟΚ, να θεωρείται η παραχώρηση ορισμένων δικαιωμάτων επί ακινήτου περιουσίας (δηλαδή η μίσθωση δεκαετούς ή μεγαλύτερης διάρκειας) ως παράδοση αγαθών, αφετέρου, στην παρέκκλιση που επιτρέπεται βάσει του άρθρου 27 παράγραφος 5 να θεωρείται η παροχή τέτοιων δικαιωμάτων από έναν εκμισθωτή ως εκχώρηση του συνόλου των επί του ακινήτου δικαιωμάτων του 7

ότι οι κοινοτικές διατάξεις παρέχουν στα κράτη μέλη μεγάλη διακριτική ευχέρεια στον καθορισμό του ΦΠΑ που εφαρμόζεται στα ακίνητα και για το λόγο αυτό η μεταφορά τους στο εσωτερικό δίκαιο οδήγησε σε σημαντικές αποκκλίσεις μεταξύ των οικείων εθνικών νομοθεσιών 7

ότι έχουν δημιουργηθεί μηχανισμοί φοροαποφυγής που βασίζονται στην παραίτηση, συμπεριλαμβανομένης και της εγκατάλειψης, ή στην εκχώρηση δικαιωμάτων επί μισθωμένου ακινήτου, που επιτρέπουν την αποφυγή καταβολής του ΦΠΑ όταν ο τελικός παραλήπτης του περιουσιακού στοιχείου δεν δικαιούται πλήρους έκπτωσης του ΦΠΑ 7

ότι είναι επίσης αναγκαίο να επεκταθεί η παρέκκλιση και στην περίπτωση παραίτησης ή εκχώρησης δικαιωμάτων προς κάποιο υποκείμενο στο φόρο πρόσωπο το οποίο δικαιούται πλήρους έκπτωσης, δεδομένου ότι η παραίτηση ή η εκχώρηση αποτελούν συχνά αποτέλεσμα χρηματοοικονομικών δυσχερειών του μισθωτή 7

ότι το σχεδιαζόμενο μέτρο αποτελεί παρέκκλιση από το άρθρο 21 παράγραφος 1 στοιχείο α) της οδηγίας 77/388/ΕΟΚ, βάσει της οποίας ο φόρος προστιθέμενης αξίας οφείλεται από τον υποκείμενο στο φόρο ο οποίος διενεργεί τη φορολογητέα πράξη 7

ότι σύμφωνα με την παρέκκλιση, όπου η παραίτηση ή η εκχώρηση δικαιωμάτων επί μισθωμένου ακινήτου αποτελεί φορολογητέα παράδοση αγαθών, ο αποκτών τα δικαιώματα αυτά υποχρεούται να καταβάλει το φόρο εφόσον πρόκειται για υποκείμενο στο φόρο ή για νομικό πρόσωπο μη υποκείμενο στο φόρο 7

ότι η παρέκκλιση αυτή θα εξασφαλίσει την καλύτερη λειτουργία του παρόντος συστήματος ΦΠΑ επί ακινήτων που εφαρμόζεται από την Ιρλανδία 7

ότι, δεδομένου του περιορισμένου πεδίου της παρέκκλισης, το ειδικό μέτρο είναι ανάλογο με τον επιδιωκόμενο στόχο 7

ότι υπάρχει σοβαρός κίνδυνος η χρήση του προκειμένου συστήματος αποφυγής του ΦΠΑ να αυξήσει το διάστημα μεταξύ της στιγμής που η παρέκκλιση θα ζητηθεί και θα εγκριθεί 7 ότι το αργότερο μετά τη δημοσίευση, στις 26 Μαρτίου 1997, νομοσχεδίου που αποτελεί και το αντικείμενο του προκειμένου αιτήματος παρέκκλισης, οι προμηθευτές, εκμισθωτές και μισθωτές ακινήτου περιουσίας δεν είχαν πλέον νόμιμη προσδοκία ότι η προϊσχύσασα της ημερομηνίας αυτής ιρλανδική νομοθεσία θα εξακολουθούσε εν ισχύι 7 ότι κατά συνέπεια θα ήταν σκόπιμο να επιτραπεί η έναρξη της παρέκκλισης από 26 Μαρτίου 1997 7

ότι η Επιτροπή θέσπισε στις 10 Ιουλίου 1996 ένα πρόγραμμα εργασίας βασισμένο σε μια σταδιακή προσέγγιση για την υλοποίηση ενός νέου κοινού συστήματος ΦΠΑ 7

ότι η φορολογική μεταχείριση των ακινήτων αποτελεί ένα σημαντικό θέμα το οποίο πρέπει να επανεξετασθεί στο εν λόγω πρόγραμμα 7

ότι, επειδή η τελευταία δέσμη προτάσεων πρόκειται να υποβληθεί μέχρι τα μέσα του 1999 και για να επιτραπεί η αξιολόγηση της συνεκτικότητας της παρέκκλισης με τη συνολική προσέγγιση του νέου κοινού συστήματος ΦΠΑ, η έγκριση χορηγείται μέχρι τις 31 Δεκεμβρίου 1999 7

ότι η παρέκκλιση δεν έχει δυσμενείς επιπτώσεις στους ιδίους πόρους των Ευρωπαϊκών Κοινοτήτων που προέρχονται από το ΦΠΑ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Κατά παρέκκλιση από το άρθρο 21 παράγραφος 1 στοιχείο α) της οδηγίας 77/388/ΕΟΚ, επιτρέπεται στην Ιρλανδία από 26 Μαρτίου 1997 έως 31 Δεκεμβρίου 1999, να ορίσει το πρόσωπο προς το οποίο γίνεται η παράδοση ως υπόχρεο καταβολής του φόρου εφόσον πληρούνται οι δύο κατωτέρω προϋποθέσεις:

- η παραίτηση ή η εκχώρηση δικαιώματος επί ακινήτου θεωρείται ως παράδοση αγαθών εκ μέρους ενός μισθωτή,

- το πρόσωπο που αποκτά το εν λόγω δικαίωμα είναι υποκείμενο στο φόρο ή πρόκειται για νομικό πρόσωπο μη υποκείμενο στο φόρο.

Άρθρο 2

Η παρούσα απόφαση απευθύνεται στην Ιρλανδία.

Βρυξέλλες, 24 Ιουλίου 1997.

Για το Συμβούλιο

Ο Πρόεδρος

M. FISCHBACH

(1) ΕΕ αριθ. L 145 της 13. 6. 1977, σ. 1 7 οδηγία όπως τροποποιήθηκε τελευταία από την οδηγία 96/95/ΕΚ (ΕΕ αριθ. L 338 της 28. 12. 1996, σ. 89).